Kunkin piirin puhutuin kieli (1985) 
**Afganistan on monikielinen maa**, jonka kaksi virallista kieltä – dari ja paštu – ovat myös maan puhutuimpia.

Dari, jota kutsutaan myös afganistanin persiaksi, on Afganistanissa puhuttu persian kielen vartiantti. Afganistanin hallinto muutti kielen viralliseksi nimeksi *dari* vuonna 1964, vaikka se edelleen tunnetaan äidinkielisten puhujien keskuudessa laajalti nimellä *persia* ( persia : فارسی; "persia").

CIA:n vuoden 2017 virallisen verkkosivuston mukaan 27 miljoonaa ihmistä (77 % maan koko väestöstä) puhui daria (ensimmäisenä ja toisena kielenä, dari toimii maassa lingua francana) ja 16,8 miljoonaa (48 %) puhui paštua. Väestöstä 11 % puhui uzbekkia, 6 % englantia, 3 % turkmeenia, 3 % urdua, 1 % pašaita, 1 % nuristanilaisia kieliä 1%, 1 % arabiaa ja 1 % belutšia 1% (arvio 2017). Edellä on listattu maan eniten puhutut kielet ja niiden yhteen laskettu osuus on yli 100%, koska maassa on paljon kaksikielisyyttä ja koska vastaajat saivat valita useamman kuin yhden kielen. Kahdella maassa puhutulla turkkilaisella kielellä, uzbekilla ja turkmeenilla, sekä belušilla, pašailla, nuristanilaiskielillä ja pamirilaiskielillä on virallisen kielen asema alueilla, joilla enemmistö alueen asukkaista puhuu niitä.

Sekä paštu että dari (persia) ovat indoeurooppalaisia kieliä ja kuuluvat iranilaisten kielten alaryhmään. Muita alueellisia kieli ovat uzbekki, turkmeeni, belutši, pašai ja nuristanilaiset kielet, joita puhuvat vähemmistöryhmät eri puolilla maata. 

Afganistanissa puhuttuja, puhujamääriltään edellä mainittuja pienempiä, kieliä ovat pandžabi, aškun, kati, prasun, tregami ja waigali, pamirilaiset kielet (šugan, mundžani, iškašim ja vahan), brahui, arabia, qizilbash, aimaq ja pašai ja kirgiisi. Lingvisti Harald Haarmann uskoo, että Afganistanissa puhutaan yli 40 pientä kieltä, joilla on yhteensä noin 200 erilaista murretta.

Yleiskatsaus
------------

Persia eli darin kieli toimii maan lingua francana ja se on useiden Afganistanin etnisten ryhmien, kuten tadžikkien, hazarien ja aimaqien äidinkieli. Paštu on paštujen, Afganistanin suurimman yksittäisen etnisen ryhmän, äidinkieli. Afganistanin monietnisen luonteen vuoksi monikielisyys on yleinen ilmiö. 

Eri etnolingvististen ryhmien kokoa ja koostumusta koskevia tarkkoja lukuja ei ole saatavilla, koska Afganistanissa ei ole pidetty järjestelmällistä väestönlaskentaa vuosikymmeniin. Seuraavassa taulukossa esitetään tärkeimmät Afganistanissa puhutut kielet otantatilastojen mukaan: 

Afganistanissa puhutut kielet| Kieli | 2006 (ensimmäisenä kielenä)  (6 226:sta haastatellusta)  | 2006 (toisena kielenä)  (6 226:sta haastatellusta) | 2013  (9 260:sta haastatellusta)  | 2018  (13 943:sta haastatellusta)  |
| --- | --- | --- | --- | --- |
| paštu | 38% | 6% | 35% | 41% |
| dari | 52% | 26% | 48% | 51% |
| uzbekki | 7% | 2% | 9% | 8% |
| turkmeeni | 2% | 3% | 3% | 3% |
| belutši | 0% | 0% | 1% | 1% |
| pašai | 0% | 1% | 1% | 1% |
| nuristanilaiset kielet | N / A | N / A | 1% | 1% |
| arabia | 0% | 2% | 1% | 1% |
| englanti | 0% | 8% | 5% | 6% |
| urdu | 0% | 7% | 2% | 3% |

Iso osa Afganistanin väestöstä, etenkin Kabulin asukkaista, puhuu ja ymmärtää myös hindustania, koska Bollywood-elokuvat ja kappaleet ovat suosittuja alueella.

Kielipolitiikka
---------------

Maan viralliset kielet ovat dari ja paštu, ja ne on vahvistettu virallisiksi kieliksi Afganistanin vuoden 1964 perustuslailla. Dari on Afganistanin virallisista kielistä puhutuin ja se myös toimii yleiskielenä, jota eri väestöryhmät puhuvat keskenään. Vuonna 1980 maan muille alueellisille kielille myönnettiin virallinen asema alueilla, joilla ne ovat enemmistön kieli. Tämä politiikka kodifioitiin Afganistanin vuoden 2004 perustuslaissa, jossa asetettiin uzbekki, turkmeeni, belutši, pašai, nuristanilaiset kielet ja pamirilaiset kielet kolmansiksi virallisiksi kieliksi alueilla, joilla väestön enemmistö puhuu niitä.

Lähteet
-------

1. 1 2  What Languages are Spoken in Afghanistan? *alphaomegatranslations.com*.  "Pashto and Dari are the official languages of the state. are – in addition to Pashto and Dari – the third official language in areas where the majority speaks them" Viitattu June 13, 2012.
2. ↑  Documentation for ISO 639 identifier: prs  18 January 2010. Sil.org. Viitattu December 5, 2014.
3. ↑  The World Factbook: Afghanistan Cia.gov.  Arkistoitu lokakuu 15, 2013. Viitattu December 5, 2014.
4. ↑  R. Farhadi and J. R. Perry, Kaboli, Encyclopaedia Iranica, Online Edition, originally in Vol. XV, Fasc. 3, pp. 276–280, 2009.
5. ↑   (Arkistoitu – Internet Archive)
6. ↑  *{{{Nimike}}}*. {{{Julkaisija}}}. ISBN 9781438108193.
7. ↑  Languages of Afghanistan Encyclopædia Britannica.
8. ↑  Ethnic groups BBC News.  "Pashtun: Estimated to be in excess of 45% of the population, the Pashtuns have been the most dominant ethnic group in Afghanistan." Viitattu 7 June 2013.
9. ↑  O'Toole, Pam. "Afghan poll's ethnic battleground", BBC News, October 6, 2004. Luettu 2010-09-16.
10. ↑  The Asia Foundation. *Afghanistan in 2006: A Survey of the Afghan People*.
11. ↑  The Asia Foundation. *Afghanistan in 2013: A Survey of the Afghan People*.
12. ↑  The Asia Foundation. *Afghanistan in 2018: A Survey of the Afghan People*. (Arkistoitu – Internet Archive)
13. ↑  Hakala: Languages as a Key to Understanding Afghanistan's Cultures National Geographic.  "In the 1980s and '90s, at least three million Afghans--mostly Pashtun--fled to Pakistan, where a substantial number spent several years being exposed to Hindi- and Urdu-language media, especially Bollywood films and songs, and beng educated in Urdu-language schools, both of which contributed to the decline of Dari, even among urban Pashtuns." Viitattu 13 March 2018. English
14. ↑  Krishnamurthy: Kabul Diary: Discovering the Indian connection  28 June 2013. Gateway House: Indian Council on Global Relations.  "Most Afghans in Kabul understand and/or speak Hindi, thanks to the popularity of Indian cinema in the country." Viitattu 13 March 2018. English
15. ↑  AFGHANISTAN v. Languages *Ch. M. Kieffer*. Encyclopædia Iranica.  "*A. Official languages. Paṧtō (1) is the native tongue of 50 to 55 percent of Afghans... Persian (2) is the language most spoken in Afghanistan. The native tongue of twenty five percent of the population, it is split into numerous dialects.*" Viitattu 8.4.2012.

Kirjallisuus
------------

* Kielipolitiikka ja kielikonfliktit Afganistanissa ja sen naapureissa: Kielivalinnan muuttuva politiikka (englanniksi)

Aiheesta muualla
----------------

* Kielijakauma Columbian yliopistosta (englanniksi)
* Kielellinen kartta Afganistanista (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Languages of Afghanistan